e837ce51a461a2b764e1b4c1da0a9f5d
2020.10
upc.edu
f0180a4fff493a2a50f5ba7c3b2b77e3
el personal temporal i el procés d’estabilització
upc.edu
2020.10
**cristina lampón diestre i leopold palomo avellaneda, tècnics de laboratori**

el 19 d’octubre de 2018 (fa més d'un any) el gerent va convocar el personal temporal de la upc a una reunió informativa per explicar de primera mà els processos d’estabilització del pas que endegaven aleshores.

en aquella reunió se’ns va explicar que s'iniciava un procés que permetria que aquelles places que estaven ocupades de forma temporal des de feia més de 3 anys passessin a ser fixes. tot això gràcies a un procés extraordinari d’estabilització i també a les taxes de reposició d'aquell any i l'anterior, tot contemplat als pressupostos generals de l'estat 2018.

ara bé, tal com es va dir: "s'estabilitzen places, no persones". això significa que sortirien a oferta d'ocupació pública les places que el ministeri d'hisenda considerés "estabilitzables". cal tenir en compte, a més, que el nombre de places estabilitzables és menor al nombre de persones amb contracte temporal de més de 3 anys (sense comptar amb el personal temporal de menys de 3 anys!) i que, clar, en tractar-se d'una oferta d'ocupació pública, tothom pot presentar-s'hi. se'ns va dir que el concurs tindria una part de mèrits que, òbviament, afavoriria les persones que ja treballessin a la upc, però s’ha d’entendre la inquietud que tot plegat pot inspirar a una persona en situació temporal.

segons el calendari exposat, el procés començaria amb els concursos pel personal funcionari (també afectat), i continuaria amb els del personal laboral, cap a l'abril del 2019 (fa 7 mesos). ara per ara, però, encara no han tingut lloc els concursos de laborals. tampoc tenim informació, ni per part de gerència, ni per part del comitè d'empresa, ni per part dels sindicats, de quan tindran lloc. ara bé, tenim companys que van començar fa més d'un any a estudiar-se el marc normatiu de la upc, per si entrava a l'examen del concurs, per estar preparats.

el 30 de juliol d'aquest any (fa 4 mesos), el gerent ens va enviar un correu electrònic en què confirmava l'endarreriment en el calendari proposat l'any anterior. el motiu era que "l’acord per a l’estabilització que vam signar al gener amb la junta i el comitè requereix una modificació del conveni col·lectiu de pas laboral". com que aquell acord requeria una modificació del conveni, al juliol es van reunir les universitats catalanes i els sindicats en comissió negociadora de conveni. d'aquella reunió, però, no va sortir cap acord, tal com ens explicava el gerent.

ja iniciada la tardor, l'acord d'aquesta comissió ha estat que cada universitat negociaria amb el seu comitè d'empresa les condicions del procés d'estabilització. És a dir, estem com estàvem abans de l'estiu, que ja anàvem tard. això sí, tal com ens comuniquen les parts en el seu últim comunicat (26/11/19), "a la upc, les parts implicades, ens comprometem a abordar el desenvolupament de l’acord de la comissió negociadora amb la major brevetat possible per tal d’iniciar els processos d’estabilització del pas laboral.” quina sort tenim, que les parts s’hi comprometen!

s’està arribant al límit dels terminis, forçant la situació per tenir un acord de mínims sense resoldre a fons el problema en qüestió. estem parlant de persones que porten anys en situació de temporalitat i fins i tot algun decenni.

amb una probabilitat molt alta, l’acord a què s’arribi no deixarà a tothom content: o bé afavorirà el personal fixe, o bé afavorirà el personal temporal, o a ningú. entenem que la negociació no es fàcil per cap de les parts implicades, per descomptat. però no és excloent fer-los saber que moltes persones estem inquietes i que de les seves negociacions, de les que no en sabem gaire perquè la informació ens arriba pels passadissos i els telèfons, depenen les nostres feines. tenim la sensació que aquestes negociacions no s’estan duent a terme amb la seriositat i gravetat que la situació requereix per a les persones afectades i no s’està tenint en compte als temporals.

per últim recordar que, si no es publiquen les places abans que finalitzi aquest any 2019 es perd la possibilitat passar-les a fixes, si més no en aquesta convocatòria.

gerent, comitè, sindicats, nosaltres estem preocupats.
3ff77a2982755f14eca3a959d489a1c8
exactament, quina relació establim amb google?
upc.edu
2020.10
**pere palà**, departament d'enginyeria minera, industrial i tic

quan un servei pot ser satisfet de formes diferents és natural preguntar-se pel preu i les prestacions que suposa cadascuna de les alternatives. recentment el consell de govern ha acordat migrar alguns serveis a la plataforma en el núvol google g-suite per tots els col·lectius (estudiants, pas, pdi). un dels arguments és un estalvi anual de 180.000€ i l’altre, que permet assolir nivells de servei molt superiors als actuals: per exemple, es pot disposar d’espai il·limitat en disc. a primera vista, suposa una proposta difícil de rebutjar.

però, fins i tot entre la gent de carrer, sense formació tecnològica o visió empresarial, comença a haver-hi persones que entenen que, quan una empresa amb ànim de lucre t’ofereix algun servei de forma gratuïta, és perquè en fer-ho l’empresa hi surt guanyant. i que si bé tu també hi guanyes alguna cosa, potser el que perds és molt més valuós i, per tant, potser realment hauries de cobrar per usar aquest servei. en tot cas, cal ser molt conscients del que hi perdem i, en el cas de la migració a g-suite, no crec que hi hagi hagut cap debat al respecte.

i no, per molt que algú ho pensi, no és el mateix decidir contractar l’energia a endesa, que decidir externalitzar a google el servei de correu corporatiu o un servei d’emmagatzemament de fitxer. i no ho és per moltes raons, aquí sols n’esbossaré tres.

1. google aprofita les dades per als seus interessos. tu no saps quins són i podria ser que anessin en contra dels teus. i això no vol dir que les dades no siguin segures, que ho són. tampoc vol dir que vengui les dades a tercers, que se’n cuiden prou. però el que sí que fa google és analitzar les dades i extreure’n informació i, opcionalment, vendre-la. però sovint, simplement el que fa és guardar-la per utilitzar-la quan convingui. quanta informació es pot obtenir llegint els correus que s’intercanvien els investigadors de la upc? i tan sols mirant les capçaleres? quanta informació es pot obtenir quan dos investigadors editen simultàniament un document al núvol que porta per títol «patent xyz»? a google no li cal pas copiar o vendre la patent, no siguem ingenus!

2. el servei pot deixar d’oferir-se en qualsevol moment. no és una hipòtesi, sinó una realitat. just aquesta mateixa setmana, adobe ha deixat d’oferir serveis a veneçuela en compliment de l’ordre executiva 13884 del govern trump. això vol dir que, per exemple, els dissenyadors gràfics que fan servir photoshop es queden sense la seva eina de treball! també, sense anar més lluny, al nostre país ara fa dos d’anys no es va poder accedir a determinats llocs web, també per imperatius legals. a més, tots sabem que, precisament els serveis de google estan vetats en determinats països. per tant, hem de ser conscients de que, en qualsevol moment pot haver-hi una interrupció temporal o definitiva del servei, a l’atzar de mil tipus de condicionants.

3. el servei ofert ho és tot menys clar. o bé sí que ho és, però no és el que sembla. per exemple, una frase extreta dels «estàndards de privadesa de google g-suite per educació» diu, textualment: there are no ads in g-suite for education core services, and students’ personal information won’t be used to create ad profiles for targeting. no diu el que sembla a primera vista sinó que, si ens hi fixem, diu que:
a) pot haver-hi publicitat en els non-core services, un dels negocis clàssics de google.
b) la informació personal dels estudiants pot servir per crear perfils, però no seran publicitaris. aquí hi ha un bon filó! de fet, google coneixerà els estudiants molt millor que nosaltres mateixos: sabrà quines fonts consulten, quins estudiants són creadors i quins simples agregadors d’informació, quins són els temes de recerca on treballa la upc, qui es relaciona amb qui (un clàssic amb molt valor) i, també, quins d’ells han trobat una mina d’or i quina és la mina que han trobat.

no cal anar molt més enllà per concloure que quan s’externalitza un servei a google, s’està fent molt més del que sembla a simple vista. opino que és imprescindible encetar un debat serè on, a més dels avantatges evidents a simple vista, també es posin sobre la taula els inconvenients, que estan, potser convenientment, més ocults. perquè, en ple segle xxi algú encara creu que podem consumir algun recurs (ni que sigui l’espai d’emmagatzematge en un disc dur) de forma il·limitada i gratuïta?
baab68a4c849ad2a359752bbdbc28e5f
declaració sobre l’estat d’emergència climàtica
upc.edu
2020.10
**cristina dantart puig** i **jordi anglada creixell**

quan el claustre universitari del passat mes de maig va aprovar la [declaració sobre l’estat d’emergència climàtica](https://www.upc.edu/ca/sala-de-premsa/noticies/la-upc-aprova-una-declaracio-sobre-lestat-demergencia-climatica) va ser un moment d’il·lusió i esperança. s’obria l’oportunitat per a què la upc exercís un rol de lideratge en la lluita contra el canvi climàtic —el repte més important al qual s’enfronta actualment la humanitat— i intentés oferir solucions a la societat des dels àmbits de coneixement de la nostra universitat.

des de llavors hem intentat esbrinar com es materialitza i quines són les accions que es duran a terme, però no hem sabut trobar aquesta informació enlloc.

aquesta setmana de **mobilitzacions internacionals pel clima** esperàvem que la upc, com a primera universitat a declarar l’estat d’emergència climàtica, aprofités l’ocasió per a adherir-s’hi de manera clara, per coordinar accions i iniciatives de conscienciació, per proposar canvis cap a una upc sostenible. però han anat passant els dies i, tret de la crida a participació dels estudiants, no ens ha arribat cap iniciativa institucional.

ens preguntem si aquella declaració va ser una anècdota o si realment hi ha un compromís de la upc. i per tal d’aclarir-ho, demanem si es pot explicar a la comunitat upc en què es concreta la declaració sobre l’estat d’emergència climàtica, quines són les actuacions que se’n deriven i el calendari d’execució.
a1b434f5a6da2fa88a02eba0715e0692
2020.10
upc.edu
5a4cd8c69218d2f90e047a26fe33dd19
l’apunt de final de curs
upc.edu
2020.10
[fusion\_builder\_container hundred\_percent="no" equal\_height\_columns="no" menu\_anchor="" hide\_on\_mobile="small-visibility,medium-visibility,large-visibility" class="" id="" background\_color="" background\_image="" background\_position="center center" background\_repeat="no-repeat" fade="no" background\_parallax="none" parallax\_speed="0.3" video\_mp4="" video\_webm="" video\_ogv="" video\_url="" video\_aspect\_ratio="16:9" video\_loop="yes" video\_mute="yes" overlay\_color="" video\_preview\_image="" border\_size="" border\_color="" border\_style="solid" padding\_top="" padding\_bottom="" padding\_left="" padding\_right=""][fusion\_builder\_row][fusion\_builder\_column type="1\_1" layout="1\_1" background\_position="left top" background\_color="" border\_size="" border\_color="" border\_style="solid" border\_position="all" spacing="yes" background\_image="" background\_repeat="no-repeat" padding="" margin\_top="0px" margin\_bottom="0px" class="" id="" animation\_type="" animation\_speed="0.3" animation\_direction="left" hide\_on\_mobile="small-visibility,medium-visibility,large-visibility" center\_content="no" last="no" min\_height="" hover\_type="none" link=""][fusion\_text]

**[enric fossas](http://www.upc.edu/la-upc/la-institucio/el-rector)**, rector de la upc

els darrers dies s’han fet públics els resultats de la preinscripció universitària. la upc ha tingut un total de 5.103 sol·licituds en primera preferència, per a 5.095 places de titulacions de centres propis. És una xifra que representa un increment d’un 0,16 % respecte al curs anterior.

els nous graus han tingut una bona acollida: tant el de ciència i enginyeria de dades, com el d’enginyeria d’automoció o el de disseny, animació i art digital han complert amb escreix les expectatives.

també cal destacar la demanda important que mantenen alguns estudis en primera preferència molt per sobre de l’oferta, com els graus en enginyeria física (etsetb); enginyeria en tecnologies aeroespacials (eseiaat); matemàtiques (fme); enginyeria en tecnologies industrials (etseib) i enginyeria informàtica (fib), aquestes dues darreres amb una nota de tall alta malgrat l'important nombre de places ofertes.

atesa la continuada baixa demanda dels darrers cursos, no hi haurà matrícula per a estudiants de nou ingrés del curs 2017-2018 en el grau en enginyeria en geoinformació i geomàtica i en el grau interuniversitari en enginyeria geològica, aquest darrer de comú acord amb la universitat de barcelona.

l’oferta de la upc és present en un mapa de titulacions del sistema universitari català que continua abordant-se des de la competència i no des de perspectives que haurien de donar més importància a la col·laboració i la complementarietat.

la situació del país no permet preveure canvis en un futur proper, malgrat que s’hagi donat el tret de sortida al pacte nacional per a la universitat. des de la upc reclamem que aquest pacte, que haurà de tancar-se el setembre de l’any vinent, serveixi com a mínim per tornar als nivells de finançament del 2010, incloent-hi les previsions de creixement d'aquella època.

aquests dies s’ultima també la signatura del pacte nacional per a la indústria, en el qual les universitats no tenim el reconeixement que ens hauria agradat, ja que som un dels principals agents en l'ecosistema de transferència i innovació. estem treballant activament en aquest encaix, un treball que compliquen els recents canvis en la conselleria d’empresa i coneixement. una línia, doncs, en la qual haurem de continuar treballant després de l’estiu.

aprofito aquest darrer ‘apunt’ del curs per desitjar-vos unes bones vacances.

[/fusion\_text][/fusion\_builder\_column][/fusion\_builder\_row][/fusion\_builder\_container]
9ca426f545e44e6df3d525e01630e6e1
notes per al debat pressupostari de catalunya
upc.edu
2020.10
**[enric fossas](http://www.upc.edu/la-upc/la-institucio/el-rector)**, rector de la upc

aquest curs 2016-2017, a la upc en som més que el curs passat. des de l’1 de juny, tot el personal de l’escola d’enginyeria de barcelona est (eebe) és membre de ple dret de la universitat. el professorat s’ha incrementat amb el personal acadèmic de l’escola universitària d’enginyeria tècnica industrial de barcelona (euetib), que procedia del consorci de l’escola industrial de barcelona; el personal d’administració i serveis, amb tots aquells que ho han volgut entre els que formaven part d’aquest consorci, i, finalment, amb els estudiants que pertanyien a aquest centre fins ara adscrit, els quals ja són també estudiants de la upc, amb tots els seus drets i deures. d’aquesta manera, s’ha complert satisfactòriament el compromís que des del rectorat havíem adquirit amb el personal acadèmic i d’administració i serveis i amb els estudiants de l’antiga euetib. Únicament queda pendent l’elecció del director o directora en les mateixes condicions que a qualsevol altre centre de la upc, fet que posarem sobre la taula el setembre de 2017, tal com vam acordar al darrer consell de govern del 2015.

també voldria fer un petit repàs a la matrícula d’estudiants a la upc. en els darrers dos anys, la demanda en primera preferència s’ha reduït un 7,2 %, tot i que aquesta reducció és menys significativa, un 5,3 %, en les primeres assignacions. hem passat a ser la quarta universitat amb més demanda, darrere la ub, la uab i la upf. aquest descens es dóna en gairebé la totalitat dels ensenyaments tecnològics, tant de catalunya com de la majoria dels països del nostre entorn. per tant, qualsevol decisió a l’entorn de l’oferta acadèmica ha de ser considerada estratègica per al sistema en general i per a la upc en particular. És per això que estem sent especialment curosos en la negociació interna de les noves titulacions, tant pel que fa a la coherència acadèmica com a la viabilitat, i en el mapa que es va construint a catalunya, un mapa que, amb la possibilitat de fer graus de tres anys, s’està fent cada cop més confús i complex. des de la upc, hem demanat a la generalitat de catalunya criteris clars per a la creació de nous estudis de tres anys de l’àmbit de l’enginyeria. la upc ha mantingut postures fermes en aquesta línia al consell interuniversitari de catalunya. cal dir que també estem esperant la manera com el ministeri d’educació desenvoluparà el reial decret que regula l’estructura dels estudis universitaris.

més enllà d’aquestes consideracions, val a dir que la demanda en primera preferència, en 2 anys i agregada en l’àmbit català, ha baixat més del 25 % en els àmbits d’arquitectura, arquitectura tècnica i enginyeries agroforestal, civil, elèctrica i naval, i que només creix, a l’entorn del 10 %, en els d’aeronàutica, biotecnologia i informàtica.

l’oferta global de la upc per a aquest curs ha estat de 4.910 places de grau, de les quals 3.825 (77,9 %) ja es van cobrir amb la primera assignació. amb la matrícula de juliol, es va arribar a 4.255 places (88,7 %) i amb la de setembre/octubre s’han cobert 4.602 places (93,7 %). la matrícula nova, a finals de juliol, havia disminuït 117 places respecte de la del curs anterior en el mateix moment. l’actual dóna 173 places menys (-3,6 %) respecte de la definitiva del curs passat. en part, el descens s’explica perquè, en ensenyaments que tenen molta demanda, s’ha aconseguit ajustar millor l’entrada a la disponibilitat de places, amb la qual cosa s’ha evitat la sobrematriculació.

durant els mesos de setembre i octubre, la universitat ha estat notícia al parlament i, de rebot, als mitjans de comunicació: s’han presentat i aprovat diverses mocions encaminades a rebaixar els preus de les matrícules, a mantenir el finançament de les universitats, a reduir la precarietat laboral, etc., i s’han produït un seguit d’iniciatives dirigides a impactar sobre el finançament de les universitats públiques catalanes. m’agradaria poder matisar aquestes iniciatives en tres direccions: en primer lloc, el fet que aquests temes s’hagin aprovat com a mocions i no com una llei —que s’hauria de complir obligatòriament— només compromet el govern a respondre en un termini concret sobre el grau de compliment de les mocions.

en segon lloc, cal recordar que les universitats públiques patim una situació financera d’extrema fragilitat, de tal manera que els possibles efectes de qualsevol reducció d’ingressos serien molt més elevats que la reducció en si mateixa. aquí val la pena esmentar la qualitat del sistema universitari públic català, que es fa palesa en la presència d’entre quatre i cinc de les nostres universitats en llocs destacats dels rànquings. el manteniment d’aquesta qualitat, però, està molt compromès per les retallades i la manca de renovació de plantilles que hem patit les universitats públiques, i qualsevol variació en els ja per si mateixos minvats recursos públics que rebem pot repercutir encara més desfavorablement en aquests alts nivells de qualitat.

i, finalment, una reflexió sobre el fet que la premsa s’hagi fet ressò darrerament dels alts preus de les matrícules dels graus i màsters, fins al punt que l’opinió pública tendeix a considerar que aquest tema dels preus és, si no l’únic, sí el principal problema de les universitats. i no és així. el principal problema del nostre sistema universitari és el baix pes que tenen la universitat i la recerca en general en el pressupost de la generalitat de catalunya. només a tall de referència: la upc té un pressupost de 274 milions d’euros, molt inferior al d’altres universitats politècniques comparables amb la nostra per nombre d'estudiants, com ara la tu munich, amb un pressupost de 800 milions d’euros, o la universitat d'aalto, amb 1.000 milions d’euros. cal fer notar que la partida del pressupost que la generalitat destina a les universitats públiques és d’uns 700 milions d’euros, xifra que representa un 0,35 % del pib de catalunya.

aquests són els temes que m’han semblat més rellevants per ressenyar just després del darrer consell de govern. un resum de les activitats principals del curs passat, així com la proposta d’actuació per al curs 2016-2017, seran objecte de l’*apunt del rector* del mes de desembre, en ocasió del claustre general.
6f8fe9fc13d37e335a0757a51205a7b6
balanç del curs
upc.edu
2020.10
**[enric fossas](http://www.upc.edu/la-upc/la-institucio/el-rector)**, rector de la upc

en aquests moments en què tots esperem el parèntesi de l’estiu, em permeto fer balanç del curs que s’acaba.
vam tancar l’any 2015 aconseguint de nou l’equilibri econòmic. un èxit compartit per tots però que també condiciona molt el dia a dia. en positiu, cal assenyalar que tancar de nou en equilibri després de molts anys continuats de dèficit ens ha permès no només garantir la viabilitat de la upc com a institució, sinó també disposar d’uns marges de confiança de l’entorn que ens ajuden a treballar i que obren la porta a noves oportunitats. tenim la intenció de continuar en la mateixa línia i de progressar en un canvi cultural en el qual els projectes han de vincular-se necessàriament als recursos disponibles i a la nostra capacitat per captar més ingressos. fer-ho d’una altra manera ens faria mal a tots.

tot i que continuem en una delicada situació econòmica en la qual la tresoreria continua sent una font de neguit i el dèficit acumulat un malson, en termes de personal estem mantenint la nova contractació de pdi i l’estabilització i la creació de places de promoció. i ho hem fet reconeixent els mèrits de l’excel·lència en la recerca i reservant places específiques per a les persones que han rebut icrea acadèmia o erc grants.

com imaginareu, no ha estat pas fàcil. lamentablement, no s’ha pogut fer el mateix amb el pas perquè la taxa de reposició ha estat, fins ara, nul·la, de manera que no hem pogut cobrir ni jubilacions, ni baixes, ni noves necessitats, ni l’augment de la complexitat i dificultat de les noves tasques que hem d’assumir. en l’horitzó —i també en els compromisos expressats pel govern català—, hi ha una taxa de reposició per al 2016 que ens permetrà fer una oferta d’ocupació pública, però que és poc oxigen si tenim present que des de l’any 2011 a la upc s’han perdut unes 400 places de pas. també tenim previst convocar, després de molts anys, diverses oposicions de promoció per al personal d’administració i serveis.

hem avançat jo diria que força en els canvis estructurals de la upc acordats pel claustre universitari: l’any vinent funcionaran en règim ordinari alguns dels nous departaments —fins ara hem baixat de 42 a 33—, així com la nova eseiaat al campus de terrassa. també encetarem el curs amb l’eebe al campus diagonal besòs i s’ha posat en marxa la federació de camins, que articula el departament d'enginyeria civil i ambiental i l’etseccpb. aquests canvis estructurals concentren i enforteixen les nostres capacitats i estem convençuts que han començat ja a proporcionar un entorn més propici a l’hora d’aprofitar oportunitats com la consecució de projectes o de finançament.

en tot plegat, hem intentat que el diàleg sigui l’instrument per a la resolució de desacords.
també hem encetat processos orientats a satisfer demandes dels estudiants, entre els quals destacaria el de la reavaluació i una implicació més gran del col·lectiu en l’anàlisi dels resultats de les enquestes. els resultats acadèmics dels estudiants han estat un nucli important de la política d’aquest curs, en el qual el claustre universitari ens va encomanar la implementació d'actuacions que en permetessin la millora del rendiment i que confio que podrem anar desenvolupant en col·laboració amb el centres, amb compromís i exigència.

finalment, us informo que hem previst la inauguració del curs de la upc per al 30 de setembre. us desitjo un gran estiu.